**Kathleen Mary Norton** (født **Pearson**; 10. desember 1903 i London, død 26. august 1992 i Bideford) var en britisk barnebokforfatter, best kjent for *Lånerne* som hun mottok Carnegie Medal in Literature for i 1952. Hun skrev flere bøker om Lånerne, og hun skrev også to bøker som var grunnlaget for Disney-filmen *Hokus Pokus Kosteskaft* (1971).

Liv
---

Hennes barndomshjem er i dag en del av Leighton Middle School. Fortellingene om Lånerne tar utgangspunkt i dette husets planløsning.
Faren var lege, og hun vokste opp i et hus i georgiansk stil i High Street, Leighton Buzzard. Hun gikk på katolske skoler, og arbeidet som sekretær før hun slo ut i blomst som skuespiller ved Old Vic. Hun var ved teateret i et års tid før hun gifet seg med Robert Charles Norton i 1927. Hans familie drev i shipping, og det unge ekteparet bosatte seg i Portugal, og fikk fire barn. I 1940 flyttet familien til USA, for å komme lenger unna krigen. Her skrev hun sine første fortellinger, og den første boken utkom i USA i 1943. 

Hun giftet seg på nytt i 1970, med Lionel Boncey. De flyttet til Cork i 1972, og hun ble enke i 1989.

Bøker
-----

I sine to første bøker *The Magic Bed Knob; or, How to Become a Witch in Ten Easy Lessons* (1943) og *Bonfires and Broomsticks* (1945) skildrer hun tre søsken som i sommerferien på landet blir kjent med en tilsynelatende troskyldig gammel dame, som i all hemmelighet tar brevkurs i hekseri. Hun forhekser en sengestolpe, slik at barna kan reise med senga i tid og sted.

De to bøkene ble senere gjenutgitt med tittelen *Bed-Knob and Broomstick* (1957), og dette ble senere også filmtittelen. Angela Lansbury og David Tomlinson spilte hovedrollene i Disney-filmatiseringen *Hokus Pokus Kosteskaft* (1971). Filmen var en blanding av tegnefilm og realfilm. 

Fortellingene om *Lånerne*, som Norton skrev fire bøker om fra 1952 til 1961 og en femte bok i 1982, bygget ut en moderne myte om små menneskelignende vesen som lever i sprekkene i huset. De baserer sin tilværelse på å *låne* små ting som blir borte for menneskene. Slike ting som er små for menneskene, kan være store for Lånerne. De tre lånerne i Familien Clock er far Pod, mor Homily og datteren Arietty. Bøkene er beskrevet som en blanding av realisme, humor og fantasy, som «typiske eksempler på 1950-ernes engelske underfundige børnelitteratur.» Bøkenes suksess forklares både med sjarmen ved lilleputtverdenen, og med de gjenkjennelige pubertetsfrustrasjonene som Arrietty gjennomgår.

Bøkene om Lånerne er filmet flere ganger, både for kino og som tv-serie.. En av de siste filmatiseringene er *Arriettas hemmelige verden* (2010), hvor Hayao Miyazaki sto for manus. Fortellingene er også dramatisert for scenen.

På norsk finnes bøkene *Lånerne* (1961), *Lånerne flytter ut* (1982), *Lånerne til sjøs* (1983) og *Lånerne til værs* (1984). Dette tilsvarer de fire første av i alt fem bøker om Lånerne.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Vegetti Catalog of Fantastic Literature, Vegetti Catalog of Fantastic Literature NILF ID 13940[Hentet fra Wikidata]
3. 1 2 3   NooSFere, oppført som Mary NORTON, NooSFere author ID -45445, besøkt 9. oktober 2017[Hentet fra Wikidata]
4. ↑   Autorités BnF, BNF-ID 126286354[Hentet fra Wikidata]
5. ↑  ; *An Assertion of Essays*.
6. ↑  ; *Timelines of History*.
7. ↑  ; *Timelines of History*.
8. ↑   «Fox host Lou Dobbs slams Arrietty and The Lorax for 'liberal agenda'», publisert i TheGuardian.com, utgitt 23. februar 2012[Hentet fra Wikidata]
9. ↑   «Japan's Miyazaki looks to post-crisis world in animated film», publisert i The Independent, utgitt 7. november 2010[Hentet fra Wikidata]
10. ↑   «The Borrowers», publisert i Britannica.com Inc.[Hentet fra Wikidata]
11. ↑  ; *Autorités BnF*; besøksdato: 10. oktober 2015; BNF-ID: 126286354.
12. ↑   carnegiegreenaway.org.uk[Hentet fra Wikidata]
13. ↑  carnegiegreenaway.org.uk Mary Norton Arkivert 17. april 2012 hos Wayback Machine.
14. ↑  «theweeweb». Arkivert fra originalen 18. april 2012. Besøkt 5. juni 2013.
15. 1 2  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
16. ↑  mugglenet.com Arkivert 4. juni 2013 hos Wayback Machine.
17. ↑  Kari Sønsthagen og Torben Weinreich. *Leksikon for børnelitteratur*. Branner og Korch, 2003. ISBN 87-411-5970-5
18. ↑  Se profil på Internet Movie Database
19. ↑  Anne Hopper (3. desember 2007). «The Borrowers». TheStage.co.uk. Besøkt 22. august 2011.
20. ↑  Kelly Rowles (5. november 2010). «Philly's Arden Theatre Brings The Borrowers to the Stage this December!». CultureMob. Arkivert fra originalen 25. november 2011. Besøkt 22. august 2011.  «Arkivert kopi». Archived from the original on 25. november 2011. Besøkt 5. juni 2013. CS1-vedlikehold: Uheldig URL (link)

Eksterne lenker
---------------

* (en) Mary Norton på Internet Movie Database Rediger på Wikidata

* (en) Mary Norton hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE
 |